Folketing
2001-03-16

Jeg skal beklage over for hr. Klaus Kjær, hvis jeg kom til at bruge ordet anke. Det, jeg mente, var naturligvis, at man til en overordnet myndighed kan fortælle, at man er uenig i det her, og så kan man få det prøvet. Jeg er enig i, at man ikke kan føre bevis i fogedretten, men man kan med det samme bede om at få sagen henført til førsteinstansbehandling, og der kan man føre sine beviser, så det her er vist lidt en strid om kejserens skæg.